Naammattuni Iliuqqaqtauninginnut Ukiutaqtumi Iqaluliriniujut: Kasuqtitauninga Ilagijaunginningit Laapatuami Inuit

Melina Kourantidou1, 3\*, Porter Hoagland1, Aaron Dale2, Megan Bailey3

1Vuts Hul Imarmi Nunangani Qaulinirmut Pilirivik, Imarnut Atuagaqarvik, Vuts Hul, Maasisuusat, Mialigakkut.

2Tuurngait Titirarvinga, Hapi Vaali-Guuspai, Niupaunlaan, Kanata

3Dalhousie Silattusarvikjuaq Imalirinirmit Pilirianit, Halipaaks, Nuuva Sikuusa, Kanata

**\*Titiqqaq:**
Titiqqaliuqtuq titiraqtuq
mkour@dal.ca

Uqausilluatait: iqaluliriniujut, iliaqqaqtauningit, naammatiarniq, nunaqaqqaaqsimajunut pijunnautiit, pijassauningit.

Isumagijaujut

Kanata piliriaqaqsimajut kajungiqtausimajunit ilisarilugit pijunnautiit Nunaqaqqaaqsimajunut Inunginnut iqanuliriniujunit atuagatigut amma angirutitigut, piqasiutilluti Ilaliujjausimajut Iqalulirinirmut Aulattinirmut Parnautiit, Aaqqiqatiqanirmut Parnaut, Nunataarutinut Angirutiit. Ilagiarlugit ilisarijauninginnut pijunnautiit, taakkua kajungiqtausimajut turaangatitaulauqtut ippigunniqarluti nunanganu attuaniliit atuagait, piusitigiarlugu kiinaujalirinirmut naammanninganut nunaqaqqaaqsimajunut nunalinnut, amma takussautittiluti nunalimmi imminiqsurunnarninga imarmiingaaqtunit. Qaujisalauqtavut pijjutingit kuutanginnut iliuqqaqtaujut kiinaujaliurasunirmut iqalulirinirmit piqasiutilluti Nunatsiavut, Uannanga Laapatua, sivulliqpaaq namminiq aulaniqaqtuq avittuqsimajumut Inunnut inunginnut Kanatami. Aivajjutausimajuq maannaujumit iqalulirinirmut iliuqqaqtaujut Nunasiavummu Inunnut naammagijausimangittut gavamatuqakkunnut kajungiqtausimajunit ilisaqsiluti Nunaqaqqaaqsimajut pijunnautingit. Nalunairutiujut qaujisaqtut naammanninginnut kiinaujalirasunnimut iliuqqaqtaujuni qaliralinnut uvvaluunniit Akukiktut Qaliralingit (*Reinhardtius hippoglossoides*) amma ukiutaqtumi kinguppait (*Pandalus borealis)* iqaluliriniujut nalunaiqtaulauqtut amma qaujisaqtaulluti. Taakkunani marruujuunnik, iliuqqaqtauqattaqsimajutuqait atuqtauniqsaunginnaqtut uliuqaqtauninginnut tunnganiqaqtut naammanninginnut uvvaluunniit asinginnut inuuqatigiinnirmut uvvaluunniit kiinauliriniujunut isumagijaujunit. Takussautittijugut naammattunit-piusitittigianirmit asijjiqtunit kuutanginnit tuniuqqaqtauninginnut tunnganiqaqtutit qanuilinganinginnut ajjigiingittunit quvvasinningit ilainnaaqtunit naammagijaungittuni, amma piuninginnut qaujisaiqattaqtugut attuqtaujunit taakkuanunga iliuqqaqtaujunut Nunatsiavummi inuuqatigiinnirmut kiinaujalirasunnirmut. Taanna atuqtauninga ikajurunnaqtut iqaluliriniujunit aulatauningit Uannangani Laapatua, gavamatuqakkut kajungiqsimajangit naammanirmut turaagangit ikajuqsuqtaunginnarluti kisiani ilaliujjausimangittut atangiqtugit kuutanut iliuqqaqtauninginnut.